Infopoint na popradskej stanici bude slúžiť turistom celoročne
TASR, 4. marca 2016 19:19
Poprad 4. marca (TASR) – Vedenie mesta Poprad v priestoroch železničnej stanice uviedlo začiatkom tohto týždňa do celoročnej prevádzky infopoint. Bude slúžiť ako prvotný zdroj informácií najmä pre turistov.
Už počas leta 2015 sa mestu osvedčilo využitie takéhoto centra. "Brigádnici informovali návštevníkov mesta a turistov aj zo zahraničia. Vedeli ich usmerniť a poskytnúť im informácie o Poprade, ale aj o širšom okolí. Preto sme sa rozhodli, že pôjdeme do celoročnej prevádzky," uviedol primátor mesta Poprad Jozef Švagerko. Doplnil, že v informačnom centre budú pracovať ľudia, ktorí ovládajú minimálne anglický jazyk.
Informačné centrum sa nachádza priamo pri pokladniach v budove popradskej železničnej stanice. Popradský primátor povedal, že so Železnicami SR sa mestu podarilo dohodnúť výhodné podmienky. Za prenájom priestoru platí Poprad symbolické euro. Doplnil, že pracovníci infopointu nebudú podávať informácie len o Poprade. Budú sa zameriavať na celý región. "Chceme, aby sa zapojili aj okolité mestá a obce, ktoré by chceli propagovať svoje spoločenské a kultúrne akcie," doplnil Švagerko.
Najnovšie články v rubrike
Nemocnica v Bánovciach nad Bebravou otvorí svoje dvere verejnosti
Návštevníci si počas celého podujatia môžu dať u odborníkov bezplatne urobiť viaceré vyšetrenia, napríklad hladiny cholesterolu a cukru v krvi, ako aj meranie krvného tlaku.
J. V. Stalin príde po 69 rokoch o čestné občianstvo mesta Trenčín
Odňať by mu ho mali na stredajšom zasadnutí poslanci trenčianskeho mestského zastupiteľstva.
Mestské komunikácie v Novákoch chcú rekonštruovať cez PPP projekt
Spoločnosť by podľa predbežného stanoviska radnice mala cesty opraviť za milión, respektíve 1,5 milióna eur vrátane dane z pridanej hodnoty (DPH).